नाशिक मेट्रो

नाशिक मेट्रो किंवा नाशिक मेट्रोनिओ ही नाशिक महानगर क्षेत्रात प्रस्तावित जलद संक्रमण प्रणाली आहे. वाहतुकीची कोंडी कमी करण्याबरोबरच नाशिक शहराला त्याच्या उपनगरापासून थेट जोडण्यासाठी ही यंत्रणा प्रस्तावित आहे. बृहत्तर नाशिक मेट्रो देवळाली, नाशिक रोड, उपनगर, नाशिक विमानतळ, सिन्नर, इगतपुरी, गंगापूर, त्र्यंबकेश्वर, दिंडोरी, भगूर, निफाड, आडागाव, घोटी आणि गिरनारे या नाशिक शहर उपनगरे जोडेल.

हा प्रकल्प महाराष्ट्र मेट्रो रेल कॉर्पोरेशन लिमिटेड, केंद्र व राज्य सरकार, नाशिक महानगर प्रादेशिक विकास प्राधिकरण (ना.म.प्रा.वि.प्रा.) आणि नाशिक महानगरपालिका यांच्या सहकार्यानेराबविणार आहे. ही भारताची पहिली रबर-टायर्ड मेट्रो असेल. महाराष्ट्राचे माजी मुख्यमंत्री देवेंद्र फडणवीस यांनी एका मुलाखतीत म्हणले आहे की लवकरच व्यवहार्यता अहवाल तयार केला जाईल. बृहत्तर नाशिक मेट्रो महामेट्रोमार्फत राबविण्यात येणार असून सिडकोकडून वित्तपुरवठा केला जाईल.

 नाशिक मेट्रो 

 प्रकल्प तपशील 
अर्थसंकल्प

"मेट्रो निओ" प्रकल्पासाठी महाराष्ट्र सरकारने २,१००.६ कोटींची गुंतवणूक केली आहे.

पहिली मार्गिका

पश्चिमेकडील श्रीमिक नगर (सातपूर) ते पूर्वेकडील नाशिक रोड रेल्वे स्थानकासाठी प्रस्तावित आहे. या मार्गिकेवर १७ स्थानके असतील. ही मार्गिका २२.५ किमी लांबीची असेल.

दुसरी मार्गिका

जी मार्गिका गंगापूर ते मुंबई नाका असा प्रस्तावित आहे. या मार्गिकेवर १० स्थानके असतील. ही मार्गिका १०.५ किमी लांबीची असेल..

आगार

एक ट्राम (रबर टायरची मेट्रो) आगार श्रमिक नगर बांधले जाईल.

अदलाबल स्थानक

सीबीएस आणि गंगापूर येथे अदलाबदल स्थानक तयार केले जाईल.

 सद्यस्थिती अद्यतने 
 ऑगस्ट२०१९: महाराष्ट्र राज्य सरकारने नाशिक मेट्रो प्रकल्पाला मान्यता दिली.
 जून २०२० : डीपीआर मंजुरीसाठी केंद्र सरकारला पाठवला.https://www.metrorailnews.in/nashik-metro-proposal-take-a-step-ahead-towards-approval/

 हे सुद्धा पहा 
 मुंबई मेट्रो 
 नागपूर मेट्रो 
 नवी मुंबई मेट्रो 
 पुणे मेट्रो

 संदर्भ 

वर्ग:भारतात प्रस्तावित जलद परिवहन
वर्ग:नाशिक
वर्ग: महाराष्ट्रातील प्रस्तावित आधारभूत संरचना